|  |  |
| --- | --- |
| **Nastavni predmet** | Priroda i društvo |
| **Domena** | Sve domene 1. razreda |
| **Nastavna jedinica** | Ponavljanje nastavnog sadržaja 1. razreda |
| **Razred** | 1.r. |
| **Odgojno-obrazovni ishod (oznaka i tekst iz kurikuluma** **predmeta ili međupredmetnih tema objavljenih u NN)** | PID OŠ A.1.1. Učenik uspoređuje organiziranost u prirodi opažajući neposredni okoliš.  PID OŠ A.1.2.  Učenik prepoznaje važnost organiziranosti vremena i prikazuje vremenski slijed događaja.  PID OŠ A.1.3.  Učenik uspoređuje organiziranost različitih prostora i zajednica u neposrednome okružju.  PID OŠ B.1.1.  Učenik uspoređuje promjene u prirodi i opisuje važnost brige za prirodu i osobno zdravlje.  PID OŠ B.1.2.  Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.  PID OŠ B.1.3.  Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.  PID OŠ C.1.1.  Učenik zaključuje o sebi, svojoj ulozi u zajednici i uviđa vrijednosti sebe i drugih.  PID OŠ C.1.2.  Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.  PID OŠ D.1.1.  Učenik objašnjava na temelju vlastitih iskustava važnost energije u svakodnevnome životu i opasnosti s kojima se može susresti pri korištenju te navodi mjere opreza.  PID OŠ A.B.C.D. 1.1.  Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija. |
| **Tijek nastavnog sata** | |
| MOTIVACIJA  Oluja ideja.  Učiteljica/učitelj piše na sredinu ploče PRIRODA I DRUŠTVO. *Koje ste pojmove naučili u 1. razredu iz prirode i društva*? Učenici nabrajaju pojmove, učiteljica/učitelj ih piše. Na kraju pita: *Možemo li ove pojmove povezati? Što oni čine? Jesu li povezani?* Učiteljica/učitelj povezuje pojmove koji čine cjelinu.  NAJAVA  Danas ćemo ponavljati nastavni sadržaj prvog razreda. Sve što smo naučili od 9. mjeseca prošle godine do sada uz pomoć udžbenika i radne bilježnice *Pogled u svijet 1.*  PONAVLJANJE  Učenici uzimaju tablete. Spajaju se na poveznicu kviza i rješavaju u paru. U kvizu su pitanja, na koja trebaju odgovoriti u paru.  <https://learningapps.org/watch?v=pz6o3jmya19>  SINTEZA  Razgovor o kvizu. Koje je pitanje bilo najteže? Kako ste ga riješili?...  PROVJERAVANJE  Igra bomba - u skupinama. Radi brže organizacije, učenici se okreću svojim prijateljima i rade u četvorkama. Na sredini stola čaša je s uskim papirićima. Na svakom papiriću je pitanje koje je uronjeno u čašu, tako da se ne vidi. Na nekim papirićima piše riječ *bomba*. Zadatak je učenika izvući papirić. Ako zna odgovoriti naglas na pitanje, papirić ostaje kod njega, ako ne zna vraća ga natrag. Učenik koji izvuče papirić na kojemu piše *bomba* mora vratiti sve svoje papiriće natrag u čašu. Igra završava kada su sva pitanja odgovorena. Pitanja su u prilogu 1. | |
| **Primjeri vrednovanja za učenje, vrednovanja kao učenje ili naučenog uz upute** | **Vrednovanje za učenje:**   1. Rad u paru na tabletima. 2. Online interaktivna igra: razgovor o uspješnosti izvršavanja zadatka - frontalno s cijelim razredom.   **Vrednovanje kao učenje**:   * Rad u skupinama – igra bomba - učenici argumentiraju svoje osvrte na rad suučenika |
| Poveznice na više odgojno-obrazovnih ishoda različitih predmeta ili očekivanja međupredmetnih tema | OŠ HJ A.1.1.  Učenik razgovara i govori u skladu s jezičnim razvojem izražavajući svoje potrebe, misli i osjećaje.  ikt A.1.2.  Učenik se uz učiteljevu pomoć služi odabranim uređajima i programima.  ikt A.1.3.  Učenik primjenjuje pravila za odgovorno i sigurno služenje programima i uređajima.  osr A.1.1.  Razvija sliku o sebi.  osr A.1.3.  Razvija svoje potencijale.  uku A.1.2.  2. Primjena strategija učenja i rješavanje problema  Učenik se koristi jednostavnim strategijama učenja i rješava probleme u svim područjima učenja uz pomoć učitelja. |
| Aktivnost u kojima je vidljiva interdisciplinarnost | Hrvatski jezik: stvarati nizove riječi na poticaj: zima, vrijeme, biljke, životinje  Glazbena kultura – pjevanje *pjesme Tiho, tiho pada i Padaj, padaj snježiću*  Pravilna primjena tableta u radu s kvizom |
| Aktivnosti koje obuhvaćaju prilagodbe za učenike s teškoćama | Napraviti često pauzu. Povećati font slova.  Učiteljica/učitelj ili učenik pomaže učeniku navodeći ga na tijek rada.  Osigurati dulje vrijeme obavljanja aktivnosti.  Koristiti se različitim vrstama podražaja: vidnim, slušnim, taktilnim.  Zadavati manji broj zadataka, a zadatke po težini rasporediti tako da je prvo lakši zadatak, pa teži, a na kraju opet lakši. |
| Aktivnosti za motiviranje i rad s darovitim učenicima | Rješavanju dodatnu križaljku.  Istraživački zadatak o vremenu, biljkama, životinjama i djelatnosti ljudi zimi. |
| Upute za kriterijsko vrednovanje kompleksnih i problemskih zadataka i/ili radova esejskoga tipa |  |
| Projektni zadatci (s jasnim scenarijima, opisima aktivnosti, rezultatima projekta, vremenskim okvirima) | Dijelim učenike u 4 skupine. Svaka skupina tijekom 7 dana vodi bilješke o vremenskim prilikama, životinjama i biljkama zimi, te djelatnosti ljudi. |
| Poveznice na multimedijske i interaktivne sadržaje | <https://learningapps.org/watch?v=ph1a9cyna19>  Interaktivni kviz LearningApss |

Prilog 1. Primjeri pitanja za igru *bomba*

|  |
| --- |
| KAKO SE NAZIVA USTANOVA U KOJOJ SE UČI? |
| KOLIKO JEDAN TJEDAN IMA DANA? |
| NAKON PROLJEĆA DOLAZI… |
| BOMBA |
| BOMBA |
| PRELAZIM ULICU KADA JE NA SEMAFORU… |
| PTICE SELICE VRAĆAJU SE U… |
| TKO SPAVA ZIMSKI SAN? NABROJI BAREM TRI ŽIVOTINJE. |